Full House Take 2 (դորամա)

**Full House Take 2** (հանգըլ՝ 풀하우스 테이크 2/ Փուլհաուսը թեյք թու, ), 2012 թվականին նկարահանված հարավկորեական հեռուստասերիալ, որը Ճապոնիայի, Հարավային Կորեայի և Չինաստանի ստացված համագործակցության արդյունքն է։ Այն հեռարձակվել է նույն թվականին ճապոնական TBS և հարավկորեական SBS Plus հեռուստաալիքներով։

Այն նկարահանվել է Ու Սու Յոնի մանգային համապատասխան, սակայն տարբերվում է մյուս Full House-ից՝ սյուժեով և հերոսների բնավորություններով ու մասնագիտություններով։

## Սյուժե
Չանգ Ման Օկը հապկիդոյի ուսուցիչ է, ով երազում է դառնալ ոճաբան։ Եվ վերջապես նրան բախտ է վիճակվում բացել սեփական ինտերնետ-խանութը։ Որոշ անհարթություններից հետո (կապված TAKE ONE խմբի հետ) ոստիկանությունը որոշում է կայացնում փակել և՛ հապկիդոյի դահլիճը, և՛ խանութը։

Պատահականության սկզբունքով Ման Օկը ծանոթանում է TAKE ONE խմբի երկու մասնակիցների՝ Վոն Կանգ Հվիի և Լի Թհե Իկի հետ։ Սակայն, քանի որ փակել էին խանութը և տարածքը, Ման Օկը մնացել էր անաշխատանք, և Կանգ Հվին նրան առաջարկում է աշխատել որպես իրենց խմբի ոճաբան։ Շուտով Ման Օկը հայտնվում է սիրային եռյակի կենտրոնում (Լի Թհե Իկ-Ման Օկ-Վոն Կանգ Հվի)։

Որոշ խնդիրների պատճառով Woo Entertaiment-ը որոշում է կայացնում հեռացնել Կանգ Հվիին խմբից, դրան հաջորդում է Թհե Իկի ինքնակամ հեռացումը։ Հաջորդաբար հեռանում են գլխավոր մենեջերը և նրա օգնականը։ Ընկերության տնօրենը ետ է վերադարձնում Կանգ Հվիին, ով շատ լարվածության, ուժեղ լուսավորության և փոքր ժամանակ ստացած վնասվածքի պատճառով կարող է կուրանալ։ Այդ ժամանակ գլխավոր մենեջերը կազմավորում է նոր խումբ՝ Take Two-ն Լի Թհե Իկի և օգնականի մասնակցությամբ։ Իսկ Կանգ Հվին հանդես է գալիս Only one անունով։ Երկու խմբերի դեբյուտը պետք է կայանա «Թշնամիներ» հաղորդման շրջանակներում։ Եվ հաղթող է ճանաչվում Take Two-ն, իսկ Վոն Կանգ Հվին մինչ իր ելույթը կորցնում է տեսողությունը, իսկ հաղորդման ավարտին̀ ուշաթափվում է։

Արդյունքում Չանգ Ման Օկը մնում է Լի Թհե Իկի հետ, իսկ Կանգ Հվին մեկնում է Չինաստան՝ բուժում ստանալու նպատակով։

## Դերերում
### Գլխավոր դերերում
200px|մինի|աջից|Հվանգ Ջոնգ Ըմ- Չանգ Ման Օկ
* ***[[Հվանգ Ջոնգ Ըմ]]***- Չան Ման Օկ (Միշել Չան), մանուկ հասակում կորցրել է ծնողներին հրդեհի արդյունում, որից հետո սկսել է ապրել պապիկի տանը։ Նրա պապիկը հապկիդոյի վարպետ է։ Հենց նա էլ Միշելին կնքել է Ման Օկ անվանումը (Ման-լի, Օկ-տուն, «լի տուն»)։ Փոքր ժամանակվանից սովորել է հապկիդո, որի արդյունքում հիմա լավ է տիրապետում և ունի սև գոտի։Նրա պապիկը աշխատանքի բերումով մեկնում է այլ երկիր̀̀̀̀̀̀, և նա մնում է, որպեսզի հետևի տանը։ Իսկ նա օգտվելով առիթից, բացում է հագուստների խանութ և իր իսկ կարած հագուստները սկսում վաճառել։ Նա նաև գումար աշխատելու համար, երեկոյան հապկիդոյի դահլիճը տրամադրում է ոմն պարուսույցի, իսկ երեկոյան վերադառնալով տեսնում է, որ ոստիկանները ձերբակալել են պարուսույցին։ Նրանք իմանալով, որ Ման Օկը ապօրինի ձևով նրանցից փող պետք է վերցներ, փակում են դահլիճը։Բախտի բերումով նա փրկում է Կանգ Հվիին երկրպագուհիների հարձակումից։ Դրանից հետո̀ տուն վերադառնալիս, նա հանդիպում է Լի Թհե Իկին, ում մեքենան փչացել էր։ Թհե Իկը խաբեությամբ վերցնում է Ման Օկի մոտոցիկլը։ Որոշ ժամանակ անց Կանգ Հվին առաջարկում է ման Օկին աշխատել որպես իրենց խմբի ոճաբան։

200px|մինի|ձախից|Նո Մին Ու-Լի Թհե Իկ
* ***[[Նո Մին Վու|Նո Մին Ու]]***- Լի Թհե Իկ, նա ալերգիա ունի գրեթե ամեն արհեստական բաներից և կենդանիներից։ 6 տարի առաջ կորցրել է հորը, իսկ մայրը դրանից հետո հոգեկան շեղումներ է ստացել։ Այդ պատճառով Թհե Իկը նրան տանրել է մորաքրոջ մոտ՝ Ճապոնիա։ Նրա հայրը եղել է հայտնի ճարտարապետ և ամիսը 2-3 անգամ Ման Օկի պապիկի մոտ հապկիդո է պարապել։ Նրա և ման Օկի առաջին հանդիպումը տեղի է ունեցել հոր կառուցած տան բնակարանամուտի խնջույքի ժամանակ։ Որպեսզի վերադարձնի հոր կառուցած տունը (Full House-լի տուն), դարձել է TAKE ONE խմբի անդամներից մեկը։ Նա և Կանգ Հվին եղել են լավագույն ընկերներ, սակայն Կի Սի Րյոնգի (նրա առաջին սերը) պատճառով նրանք վիճում են, և այլևս իրար հանդուրժել չեն կարողանում։ Ֆիլմի վերջում, Թհե Իկը իմանալով ճշմարտությունը, ներողություն է խնդրում Կանգ Հվիից և նրանք նորից վերականգնում են հարաբերությունները։ Նա նաև կարողանում է ետ վերադարձնել հոր կառուցած տունը, որը պատկանում էր Woo Entertaiment-ին։

200px|մինի|աջից|Պակ Կի Ունգ-Վոն Կանգ Հվի
* ***[[Պակ Կի Ունգ]]***- Վոն Կանգ Հվի, Չինաստանում հայտնի գործարարի ապօրինի որդին է։ Փոքր ժամանակ մոր գեղեցկության սրահի ապակիները ջարրդելու հետևանքով, նրա աչքի մեջ ապակի է մտնում̀ վնասելով աչքի նյարդը։ Դրանից հետո սկսել է ապրել հոր տանը և հոր ավագ դստեր հետ լավ հարաբերություններ է ունեցել, իսկ կրտսերը̀ մինչև հիմա էլ չի սիրում նրան։ Ավագ դուստրը հիմա հայտնի ոճաբան է, և առաջարկում է նրան ներկայացնել նոր հավաքածուն։ Նա ընդունում է և մեկնում Չինաստան։ Այնտեղ տեղեկացվում է, որ հայրը վատ վիճակում է և գնում է նրան տեսնելու։ Նա TAKE ONE խմբի ռեփերն է։ Սակայն խմբի և իր շուրջ պտտվող լուրերից հետո Woo Entertaiment-ի տնօրենը տեղեկացնում է մամլո ասուլիսի ժամանակ, որ Կանգ Հվին հեռացված է խմբից։ Բայց Թհե Իկի ինքնակամ հեռանալուց հետո, տնօրենը նրան ետ է կանչում և իմանալով, որ նա շուտով կարող է կորցնել տեսողությունը պնդում է, որ շուտ կատարի դեբյուտը։ «Թշնամիներ» հեռուստահաղորդման ժամանակ̀̀̀̀̀̀̀՝ իր ելույթից 15 րոպե առաջ կորցնում է տեսողությունը։ Թհե Իկը օգնում է, որպեսզի նա կարողանա բարձրանալ բեմ և ելույթ ունենալ։ Հաղթողին որոշելու ժամանակ նա ուշաթափվում է և համացանցում կայծակնային արագությամբ տարածվում են նրա կույր լինելու մասին նյութերը։ Նա մեկնում է Չինաստան՝ բուժում ստանալու նպատակով։ Նա վերադառնում է Կորեա և ելույթ ունենում Թհե Իկի հետ̀̀ Take Two-ի համերգի ժամանակ։

### Երկրորդական դերերում
* **Յուլ Սո Ա** - Կիմ Սի Րյոնգ Լի Թհե Իկի առաջին սերը (Նա կարիերայի պատճառով պետք է բաժանվեր Թհե Իկից, հետո վերադառնում է, որ միավորվի նրա հետ, սակայն Թհե Իկը մերժում է)
* **Լի Սընգ Հյո** - մենեջեր Բե Կո Դոն (Նա ևս հեռանում է Woo Entertaiment-ից, իսկ հետո սկսում է երգել Թհե Իկի հետ Take Two-ի կազմում)
* **Կիմ Բյոնգ Սե** - Գլխավոր մենեջեր Հվան Բոմ Սու (նա կազմավոր ում է Take Two-ն, իսկ հետո ստանձնում է ընկերության գլխավոր տնօրենի պաշտոնը)
* **Լի Հուն** - Լի Ջուն Woo Entertaiment-ի գլխավոր տնօրենը (հետո ընկերության նախագահը հեռացնում էնրան, իմանալով նրա գործունեության մասին) 
* **Ջանգ Հանգ Սոն** - Ման Օկի պապիկը
* **Կիմ Դո Յոն** - Հա Գա Րյոն Ման Օկի ամենամոտ ընկերուհին (Կանգ Հվիի երկրպագուհին է) 
* **Ջունգ Ջի Ա** - Սոնգ Նո Րա TAKE ONE խմբի ֆրանսիացի երկրպագու (Խմբի հետևից ամենուր գնում է, հետո նա ծանոթանում է Գա Րյոնի հետ, ում հետ սկսում է աշխատել որպես լրագրող)
* **Հեո Ջո Հո** - Սո Ջի Սոնգ (լրագրող, ում օգնությամբ հետագայում Հա Գա Րյոնը և Սոնգ Նո Րան սկսում են աշխատել որպես լրագրողներ)
* **Յու Թհե Ունգ** - Լի Թհե Իկի հայրը
* **Կիմ Յե Ռյոնգ** - Լի Թհե Իկի մայրը
* **Ֆուկումի Կուրուդա** - Լի Թհե Իկի մորաքույրը
* **Ան Յոնգ Ջուն** - Ջեյ (Կանգ Հվիի թշնամին, ևս երգիչ)
* **Սոնգ Մին Հյոնգ** - Woo Entertaiment-ի նախագահը
* **Օ Նա Մի** - խմբի նախկին ոճաբանը
* **Նո Ջունգ Վի** – երեխա Չանգ Ման Օկ
* **Ան Դոն Կյու** – երեխա Լի Թհե Իկ
* **Օ Ջա Մու** – երիտասարդ Լի Թհե Իկ
* **Ջունգ Յոնգ Սուկ** – երեխա Վոն Կանգ Հվի
* **Յանգ Հան Յոլ** – Ման Օկի աշակերտներից

## Ծանոթագրություններ

## Աղբյուրներ
* ''Full House Take 2'' official SBS Plus website  
* ''Full House Take 2'' official TBS website 
* Full House Take 2
* Full House Take 2–ը Ասիական Վիքիպեդիայում

Կատեգորիա:Կորեերեն հեռուստասերիալներ
Կատեգորիա:Հարավկորեական հեռուստասերիալներ